Imtella' Ġunju 8, 2021 - Aġġornata 8 Ta' Ġunju, 2021 6:51pm It-22 episodju ta' 'X'sar minnhom?' se jlaqqa' lit-telespettaturi mal-kantanta Nadine Axisa li bosta jiftakruha minn diversi musicals li ħadmet fihom. B'mod speċjali, Nadine għandha qalbha marbuta mal-mużika jazz. Stil, ibbażat fuq l-emozzjoni u l-improvviżazzjoni. Ta' 16-il sena Nadine ħadet sehem fl-ewwel festival bħala solista bil-kanzunetta ferm popolari 'Ma Ninsik Qatt' miktuba minn oħtha stess. Illejla wkoll, it-telespettaturi se jittieħdu sal-iskola tad-Dorotej li tinsab fi Triq l-Imdina f'Ħaż-Żebbuġ. Struttura, mogħnija b'kunvent fejn jinħass element qawwi ta' spiritwalità. 'X'sar minnhom?' jixxandar illejla fl-10.05pm fuq TVM.